แฟนปวดขาเวลานอนตอนกลางคืนหรือเวลานอนครับ เวลาเอานิ้วกดลงไปบริเวณขาจะมีอาการยุบลงไปตามรอยกด เป็นแบบนี้มานานแล้วไม่ทราบว่าเกิดจากอะไรครับ?
สวัสดีค่ะ อาการปวดแล้วกดมีรอยบุ๋มนี้เป็นภาวะผิดปกติค่ะ เรียกว่าขาบวมน้ำซึ่งมีสาเหตุได้หลายอย่างอาจจะเป็นจากโรคไต โรคตับ หรือภาวะที่ทำให้มีเลือดคั่งอยู่ที่ขา แนะนำไปพบแพทย์เพื่อตรวจร่างกายก่อนว่าเป็นอาการกดบุ๋มแบบที่ผิดปกติทางการแพทย์จริงนะคะ จากนั้นแพทย์อาจจะตรวจเลือด ตรวจปัสสาวะก็จะทราบได้เบื้องต้นว่ามีสาเหตุจากอะไร การตรวจร่างกายจะช่วยบอกได้เบื้องต้นว่ามีก้อนอะไรไปขวางทางเดินของเลือดที่ขาหรือไม่ค่ะ